open-index/open-wikipedia-markdown huggingface dataset:
פסטיבל ג'רש

**פסטיבל ג'רש לתרבות ואמנויות** (בערבית: **مهرجان جرش للثقافة والفنون** ; תעתיק: מהרג'אן ג'רש לא-ת'קאפה ואל-פֻנוּן) הוא פסטיבל הנערך מדי שנה באתר הארכאולוגי (יווני, רומי) ליד העיר ג'רש, בצפון ירדן. במסגרת הפסטיבל מתקיימים הופעות של זמרות וזמרים, מופעי מחול פולקלורי, הצגות ומופעי אופרה, בביצוע אמנים בעיקר ממדינות ערב ומכל רחבי העולם.

## היסטוריה
[ממוזער| ה[אמפיתיאטרון בג'רש]]
הפסטיבל נוסד בשנת 1981 על ידי המלכה נור, אשתו הרביעית של חוסיין מלך ירדן. הפסטיבל התחיל בצניעות, ונערך בחסות אוניברסיטת אל-ירמוכ ובהמשך הופק בחסות משרד התרבות הירדני. הפסטיבל נערך באתר העתיקות שליד העיר ג'רש כשהוא מואר, והעתיקות הן החלק הראשי בתפאורה.

במהלך השנים, השתתפו בפסטיבל עשרות דמויות אמנותיות וספרותיות מובילות, כמו פיירוז, סבאח פח'רי, ג'ורג' ואסוף, ורדה, סמירה סעיד, מרסל ח'לייף, מגדה אל-רומי, אדוניס, מלחם ברכאת, המשורר מחמוד דרוויש, המשורר סמיח אל-קאסם ועוד.

## התנגדות לקיום הפסטיבל
מאז היווסדו של הפסטיבל, האופוזיציה האסלאמית בירדן ראתה בו השחתה מוסרית והתנגדה לקיומו. בשנת 1991 במהלך מלחמת המפרץ, הייתה בפרלמנט התנגדות עזה לקיום הפסטיבל, אך ממשלת ירדן החליטה לקיימו ובאותה שנה הופיעו בתוכנית הפסטיבל זמרים מפורסמים שיצירותיהם היו בעלי אופי ערבי - לאומני, כמו: מרסל ח'ליפה , ג'וליה בוטרוס ומג'דה אל רומי.

בשנת 2008 הופסק פסטיבל ג'רש והוחלף ב שהתקיים במקום ובמועדים הרגילים של פסטיבל ג'רש בקיץ 2008. ממשלתו של מערוף אל-בח'ית החליטה לחדש את פסטיבל ג'רש בקיץ 2011, לאחר הפסקה בת 3 שנים.

## הפסטיבל בשנת 2023
בשנת 2023 הפסטיבל התקיים בחסות עבדאללה השני מלך ירדן, לרגל מלאות 100 שנה לממלכה ההאשמית. הפסטיבל כלל מעל 40 הופעות של אמנים ובכללם זמרים מפורסמים, להקות מחול פולקלורי מתרבויות שונות, מפגשי שירים ומשוררים, תוכנית לגילוי כישרונות צעירים ועוד.

## קישורים חיצוניים

* תוכנית הפסטיבל לשנת 2023

## הערות שוליים

קטגוריה:ירדן: אתרי מורשת עולמית
קטגוריה:ירדן: תרבות
ג'רש
לוקה גארזה

**לוקה גארזה** (באנגלית: **Luka Garza**; נולד ב-27 בדצמבר 1998) הוא כדורסלן אמריקאי-בוסני המשחק בקבוצת בוסטון סלטיקס מליגת ה-NBA, בעמדת הסנטר.

## קריירת מכללות
גארזה נולד בוושינגטון די. סי., ובין השנים 2017–2021 למד באוניברסיטת איווה. בעונתו הרביעית בקבוצת הכדורסל של האוניברסיטה העמיד ממוצעים של 24.1 נקודות, 8.7 ריבאונדים, 1.7 אסיסטים ו-1.6 חסימות למשחק, וזכה בפרסי נייסמית' וג'ון וודן המוענקים לשחקן המצטיין בליגת המכללות. סיים את קריירת המכללות שלו כקלעי הגדול בתולדות אוניברסיטת איווה, עם 2,306 נקודות.

## קריירה מקצועית
### דטרויט פיסטונס
גארזה נבחר בבחירה ה-52 של דראפט ה-NBA 2021, על ידי דטרויט פיסטונס. בעונת הרוקי שלו שותף ב-32 משחקים, וקלע 5.8 נקודות בממוצע למשחק. ביוני 2022 שוחרר מהפיסטונס.

### מינסוטה טימברוולבס
באוקטובר 2022 חתם על "חוזה דו-כיווני" במינסוטה טימברוולבס. ב-8 בפברואר 2023 קלע שיא קריירה של 25 נקודות, במשחק מול יוטה ג'אז. באפריל 2024, לאחר כשנה וחצי במינסוטה, הומר חוזהו לחוזה NBA סטנדרטי.

## נבחרת לאומית
אביו של גארזה ספרדי-אמריקאי ואמו היא בוסנית, ובשל כך מחזיק גארזה באזרחות בוסנית. באוגוסט 2023 יצג לראשונה את נבחרת בוסניה והרצגובינה בכדורסל, בטורניר מוקדמות אולימפיאדת פריז (2024).

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:כדורסלנים בוסנים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת איווה
קטגוריה:כדורסלני דטרויט פיסטונס
קטגוריה:כדורסלני איווה וולבס
קטגוריה:כדורסלני מינסוטה טימברוולבס
קטגוריה:בחירות דראפט של דטרויט פיסטונס
קטגוריה:אמריקאים שנולדו ב-1998
קטגוריה:בוסנים שנולדו ב-1998
מרכז אוקספורד ללימודי עברית ויהדות

ממוזער|259x259px|ספריית הזיכרון של ליאופולד מילר
**מרכז אוקספורד ללימודי עברית ויהדות** (באנגלית: **Oxford Centre for Hebrew & Jewish Studies**, ובקיצור **OCHJS**) הוא מרכז עצמאי מוכר של אוניברסיטת אוקספורד שבאנגליה. עמיתי המחקר מלמדים במגוון תארים לתואר ראשון ושני במזרחנות. המרכז מוציא לאור את "כתב העת למדעי היהדות".

## היסטוריה
המרכז נוסד בשנת 1972 על ידי ד"ר דייוויד פטרסון, כדי לסייע בשיקום מדעי היהדות באירופה לאחר השואה. כיום הוא ממוקם במכון קלרנדון, רחוב וולטון, אוקספורד, OX1 2HG, לאחר שעבר מאחוזת יארנטון ב-2014. זהו ארגון צדקה רשום וחברה מוגבלת בערבות המאוגדת באנגליה, לפי החוק האנגלי. כיום, זהו אחד המרכזים האקדמיים המובילים ללימודי יהדות באירופה. עמיתיו ומרצים מעבירים קורסים בלימודי עברית ויהדות לבוגרי תואר ראשון ושני עד לרמת דוקטורט בפקולטות רבות באוניברסיטת אוקספורד. המרכז מקדם גם לימודי יהדות המבוססים על האוספים העבריים והיהודיים של הספרייה הבודליינית על ידי תמיכה במחקר, על ידי פרויקטי פיתוח ועל ידי צוות משותף עם ספריית הזיכרון לאופולד מולר של המרכז.

## ספריית הזיכרון של ליאופולד מולר
ספריית המרכז נקראת ספריית הזיכרון לאופולד מולר. היא שוכנת במרתף של מכון קלרנדון. היא מהווה את אחד האוספים החשובים ביותר של ספרים וכתבי עת במדעי היהדות באירופה ומשמשת משאב עבור חוקרים, סטודנטים ועמיתים אורחים של המרכז. ליבת הספרייה מורכבת מכמה אוספים וארכיונים נדירים; בין אלה ניתן למצוא אוסף גדול של חומרים שנתרם על ידי הרב לואי ג'ייקובס, אוסף קונטרסים של Loewe מאת הרברט לווה ובנו הבכור, ספריית יעקב ה. קופנגן (1913–1997), ארכיון גצל קרסל, אוסף פויל-מונטיפיורי (המשלב את ספרייתו של ליאופולד צונץ), ארכיון ליפסון-שנדל ומשה מונטיפיורי של תיעוד נדיר לגבי חייו ופעילותו של סר משה מונטיפיורי, אחד האוספים הגדולים ביותר של ספרי יזכור באירופה – הוא מונה למעלה מ-800 כרכי זיכרון לקהילות שנספו בשואה, וארכיון הרב הוגו גרין. בין המפעלים האחרונים של הספרייה ניתן למנות את פרויקט ספריית ההשכלה הדיגיטלית והתערוכה הדיגיטלית של ארכיון רפאל לווה.

## תוכנית הכתיבה לסופרים ישראלים
כבר מסוף שנות ה-60 הקים פטרסון, ששימש כפרופסור בסנט קרוס קולג' באוניברסיטת אוקספורד, קרן מלגות שמימנה את שהותם של סופרים ישראלים באוקספורד. חלק מהסופרים ומהמשוררים החשובים בישראל זכו לתקופות שהייה באווירה הכפרית והשקטה של המקום ויכלו להתמסר ליצירתם. ביניהם: אהרון אפלפלד, עמוס עוז, ט. כרמי, יהושע קנז, עמליה כהנא כרמון, דליה רביקוביץ וא.ב. יהושע. גם לאחר הקמת המרכז ביארנטון, נמשכה התוכנית. חלק מהסופרים הישראלים הוזמנו למקום מספר פעמים. בין הסופרים הנוספים שהוזמנו ליארנטון נמנים: גדעון תלפז, יונת ואלכסנדר סנד, בנימין תמוז, יהושע סובול, יצחק לאור, בן ציון תומר, מוטי לרנר, נורית זרחי, שולמית הראבן, ישעיהו קורן, עודד פלד, דורית פלג, חיים באר, אהרן אמיר, סמי מיכאל, אשר רייך, יגאל בן-אריה וסמי ברדוגו.

## קישורים חיצוניים

* 

* האתר הרשמי 
* 

## הערות שוליים

קטגוריה:אוניברסיטת אוקספורד
קטגוריה:מדעי היהדות
סכום המנה

בתורת המספרים, **סְכוּם המַנָה**  של מספר שלם חיובי  הוא סכום כל המחלקים הראויים של , כלומר כל המחלקים של  מלבד  עצמו. זה,s(n)=\sum_ d \,
ניתן להשתמש בו כדי לאפיין את המספרים הראשוניים, המספרים המושלמים, המספרים החברותיים, המספרים החסרים, מספרים שופעים ומספרים לא נגיעים, וכדי להגדיר את סדרת המחלקים של מספר.

## דוגמאות
לדוגמה, המחלקים הראויים של 12 (כלומר, המחלקים החיוביים של 12 שאינם שווים ל-12) הם  ו-6, כך שסכום המנה של 12 הוא 16, כלומר (  ).

הערכים של  עבור n = 1, 2, 3, ... הם: (מימין לשמאל)

: 0, 1, 1, 3, 1, 6, 1, 7, 4, 8, 1, 16, 1, 10, 9, 15, 1, 21, 1, 22, 11, 14, 1, 36, 6, 16, 13, 28, 1, 42, 1, 31, 15, 20, 13, 55, 1, 22, 17, 50, 1, 54, 1, 40, 33, 26, 1, 76, 8, 43, ...
: ()    

## אפיון מחלקות של מספרים

ניתן להשתמש בפונקציית סכום המנה כדי לאפיין מספר מחלקות בולטות של מספרים:

* 1 הוא המספר היחיד שסכום המנה שלו הוא 0.
* מספר הוא ראשוני אם ורק אם סכום המנה שלו הוא 1.
* סכומי המנה של מספרים מושלמים, חסרים ושופעים שווים למספר עצמו, קטנים ממנו וגדולים ממנו בהתאמה. המספרים הכמו-מושלמים (אם קיימים מספרים כאלה) הם המספרים  שסכומי המנה שלהם שווים ל-  . המספרים הכמעט מושלמים (הכוללים את החזקות של 2, בהיותם המספרים היחידים הידועים עד כה) הם המספרים  שסכומי המנה שלהם שווים  .
* המספרים הלא נגיעים הם המספרים שאינם סכום המנה של מספר אחר. המחקר שלהם חוזר לפחות לאבו מנסור אל-בגדאדי (בסביבות 1000 לספירה), שראה כי גם 2 וגם 5 הם לא נגיעים. פול ארדש הוכיח שמספרם אינסופי. ההשערה ש-5 הוא המספר האי-זוגי היחיד שלא נגיע נותרה בלתי מוכחת, אך תבוא מצורה של השערה של גולדבך יחד עם התצפית שעבור מספר ראשוני למחצה pq, סכום המנה הוא p + q + 1 .

## איטרציה
איטרציה של הפונקציית סכום המנה מייצרת את סדרת המחלקים  של מספר שלם חיובי  ברצף זה, אנו מגדירים .

מספרים חברותיים הם מספרים שרצף המנות שלהם הוא רצף תקופתי. מספרים ידידים הם מספרים חברותיים שלרצף המנות שלהם יש תקופה 2.

עדיין לא ידוע אם רצפים אלה מסתיימים תמיד במספר ראשוני, מספר מושלם או רצף תקופתי של מספרים חברותיים. 

## ראו גם
* פונקציית סכום מחלקים חיוביים, סכום המחלקים החיוביים של מספר, בחזקת x.
* ויליאם מאובריב, נומרולוג מימי הביניים המתעניין בסכומי מנות.

## קישורים חיצוניים
*

## הערות שוליים

קטגוריה:פונקציית המחלקים
קטגוריה:פונקציות אריתמטיות
רשימת החלטה

**רשימת החלטה** (באנגלית: Decision list) היא דרך לייצוג פונקציות, עם שימושים בלמידה חישובית, בתכנות ובתקשורת מחשבים. ניתן לראות רשימת החלטה כגרסה של עץ החלטה בה מושרה סדר על החוקים, ועל כן אפשרית חפיפה ביניהם. לחלופין, ניתן לתאר רשימת החלטה כהיררכיה של מומחי סיווג, ובה מתקבל הסיווג של מומחה רק אם כל המומחים שקודמים לו בהיררכיה נמנעו מלסווג קלט נתון.

## הגדרה
רשימת החלטה באורך r, היא רשימה של זוגות סדורים  (f_1, b_1), (f_2, b_2), ..., (f_r, b_r) ובה הפונקציות f_1, ..., f_r הן פונקציות בוליאניות מעל תחום נתון X, הפונקציה f_r היא הקבוע true (הערך "אמת" או 1), ו-b_1, ..., b_r הם קבועים מתוך טווח נתון, D.

בהינתן הקלט x_1,...,x_n, מחזירה רשימת החלטה את הפלט b_{\arg\min_{1\leq i \leq r}f_i(x_1, ..., x_n)=true}, כלומר את הערך b_i המתאים לפונקציה f_i הראשונה שמחזירה true על הקלט.

לחלופין, ניתן לראות רשימת החלטה כיצוג של שרשרת של פקודות תנאי:

הפונקציות f_1...f_r נקראות **תנאים**, הקבועים b_1...b_r נקראים **החלטות** או **פלטים**, והזוגות הסדורים (f_i, b_i) מכונים **חוקים**, **צמתים** או **כללים**. רשימת החלטה היא לכן קבוצה סדורה של חוקים.

## שימושים
רשימות החלטה נמצאות ביסודן של מספר רב של מערכות מומחה מבוססות חוקים. הדוגמאות הנפוצות ביותר הן מערכות תקשורת מחשבים כגון נתבים וחומות אש. ברבות ממערכות אלו, קובע המשתמש את התצורה על ידי הגדרת חוקים המסודרים ברשימת החלטה. חבילות נתונים מגיעות למערכות אלו, ונתוניהם (בדרך כלל רק אלו שבכותרת שלהם) מושווים אל מול החוקים שקבע המשתמש, לפי סדר החוקים שגם אותו קבע המשתמש. תוצאת החוק הראשון שתואם לנתוני החבילה, היא הפעולה שתנקוט המערכת ביחס לחבילה, למשל, השמטת החבילה או העברתה ליעדה.
## סוגים
סוגי רשימות החלטה נבדלים זה מזה בתחום של הפונקציות הבוליאניות ובטווח של הפלטים. הרשימות הפשוטות ביותר הן אלו שבהן גם תחום הפונקציות וגם טווח הפלטים הם בוליאנים.

בפרט, נחקרה רבות המחלקה **k-DL** ובה כל הפונקציות הבוליאניות הן מונומים עם k משתנים בוליאנים לכל היותר (פסוקיות באורך עד k). במאמר משנת 1987 הראה רונלד ריבסט כי המחלקה k-DL מכלילה את המחלקות הבסיסיות k-CNF ו-k-DNF, וכן עצי החלטה בוליאנים בעומק עד k.
## כמודל בלמידה חישובית
רשימות החלטה, בעיקר בוליאניות, נלמדו רבות כמודל בלמידה חישובית. במאמר הנזכר לעיל, הציג ריבסט אלגוריתם המשיג למידת PAC יעילה עבור המחלקה k-DL. גם במודל השגיאה החסומה ישנן תוצאות המראות למידה יעילה.

## ראו גם
* עץ החלטה
* דיאגרמת החלטה בינארית
* למידת מכונה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:למידת מכונה
קטגוריה:קבלת החלטות
זאק זיימק

**זאק זיימק** (באנגלית: **Zach Ziemek**; נולד ב-23 בפברואר 1993) הוא אתלט אמריקאי, זוכה מדליית ארד באליפות עולם (יוג'ין 2022) בקרב עשר.

## ביוגרפיה
### 2015
באליפות העולם שנערכה באוגוסט בבייג'ינג שברפובליקה העממית של סין סיים במקום 15 בקרב עשר בתוצאה של 8,006 נקודות.

### 2016
באולימפיאדת ריו דה ז'ניירו שנערכה באוגוסט סיים במקום שביעי בקרב עשר בתוצאה של 8,392 נקודות.

### 2017
באליפות העולם שנערכה באוגוסט בלונדון שבממלכה המאוחדת פרש מקרב עשר לאחר שלא השתתף בריצת 1500 מטר.

### 2018
באליפות העולם באולם שנערכה במרץ בברמינגהאם שבממלכה המאוחדת סיים במקום שישי בקרב שבע בתוצאה של 5,941 נקודות.

### 2021
באולימפיאדת טוקיו שנערכה באוגוסט סיים במקום שישי בקרב עשר בתוצאה של 8,435 נקודות. 

### 2022
#### מדליית ארד באליפות עולם
באליפות העולם שנערכה ביולי ביוג'ין שבאורגון, ארצות הברית, זכה במדליית ארד בקרב עשר בשיא אישי חדש של 8,676 נקודות, אחרי קווין מאייר מצרפת (8,816 נקודות) ופירס לפייג' מקנדה (8,701 נקודות).

### 2023
באליפות העולם שנערכה באוגוסט בבודפשט שבהונגריה פרש מקרב עשר לאחר שלא השתתף בריצת 400 מטר.

## שיאים אישיים
### אצטדיון
* ריצת 100 מטר: 10.55 שניות (2021)
* ריצת 400 מטר: 49.04 שניות (2016)
* ריצת 1500 מטר: 4:38.38 דקות (2021)
* ריצת 110 מטר משוכות: 14.29 שניות (2017)
* קפיצה לגובה: 2.14 מטר (2021)
* קפיצה במוט: 5.55 מטר (2021)
* קפיצה לרוחק: 7.73 מטר (2014)
* הדיפת כדור ברזל: 15.72 מטר (2023)
* זריקת דיסקוס: 51.64 מטר (2022)
* הטלת כידון: 62.55 מטר (2023)
* קרב עשר: 8,676 נקודות (2022)

### אולם
* ריצת 60 מטר: 6.75 שניות (2016)
* קפיצה לרוחק: 7.48 מטר (2016)
* הדיפת כדור ברזל: 14.53 מטר (2016)
* קפיצה לגובה: 2.06 מטר (2013)
* ריצת 60 מטר משוכות: 8.03 שניות (2018)
* קפיצה במוט: 5.40 מטר (2013)
* ריצת 1000 מטר: 2:48.25 דקות (2013)
* קרב שבע: 6,173 נקודות (2016)

## קישורים חיצוניים

קטגוריה:אמריקאים ילידי אילינוי
קטגוריה:מתחרים אמריקאים בקרב עשר
קטגוריה:אתלטים באולימפיאדת ריו דה ז'ניירו (2016)
קטגוריה:מתחרים בקרב עשר באולימפיאדת טוקיו (2020)
קטגוריה:אתלטים אמריקאים באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:אילינוי: אתלטים
קטגוריה:אמריקאים שנולדו ב-1993
יוסף פרידלנדר

**יוסף פרידלנדר** (בוהמיה 1753 – וסטפאליה 26 בנובמבר 1852) היה רבה של פרובינציית וסטפאליה, ואחד מהרבנים הראשונים שתמכו ביהדות הרפורמית.

## ביוגרפיה
ממוזער|שער הקונטרס שרש יוסף, ברילון 1834
נולד בעיר קולין  ב-1753. אביו היה אברהם פרידלנדר אחיו של דוד פרידלנדר. עוד לפני היותו בן 17 הגיע לפראג ולמד בישיבתו של הרב יחזקאל לנדא בעל נודע ביהודה. לאחר מכן למד גם בישיבת פרשבורג. מאוחר יותר עבר לפרובינציית וסטפאליה ושימש כשוחט ומורה בעיר פדברג . בסביבות 1815 עבר להתגורר בברילון  שם ניהל את בית הספר היהודי ועבד כפקיד אצל עורך הדין יוהאן זייברץ . ב-26 באפריל 1833 מונה בטקס רשמי על ידי ממשלת פרוסיה לרב אזורי של פרובינציית וסטפאליה ונסיכות ויטגנשטיין , בתפקיד זה שימש כ-20 שנה עד למותו.

פרידלנדר תמך בשינויים ביהדות אך לא הגדיר את עצמו כ"רפורמי" במלא המובן. הוא הנהיג בבית הכנסת בברילון תפילה בגרמנית ונגינת עוגב, הורה לבטל את יום טוב שני של גלויות והכריז כי ההלכות שבמשנה ובתלמוד אינן מחייבות בהכרח בכל התקופות. הוראתו לגבי יום טוב שני התפרסמה בעיתונות ובקונטרס "שרש יוסף" ועוררה התנגדות רבה בקרב רבנים שמרנים. יהודה לייב קארלבורג פרסם נגדו את הקונטרס "אגרת מלחמת חובה", ופנה לצבי הירש להרן ולאישים נוספים שיפעלו נגדו ונגד הפרנס לוי הלוביץ  שתמך בו. הרב שמואל לנדא והרב אברהם זוטרא  התנגדו גם הם להוראתו של פרידלנדר אך העדיפו שלא לתקוף אותו בגלוי. פרידלנדר הוציא "מהדורא בתרא" ל"שורש יוסף" ובה הגיב למתקפה נגדו ופרסם גם התכתבות עם אהרן חורין בעניין.

מת בערב שבת ט"ו בכסלו ה'תרי"ג בגיל 99 ותשעה חודשים. הותיר אחריו שלוש בנות, בן ועשרות נכדים ונינים.

## כתביו
* **שרש יוסף: בו מבוארים כל דיני י"ט שני ש"ג בשרשים וענפים ובקל ימצאו המעיינים בו תשובה נצחת על טענות המתנגדים** ברילאן 1834. (עותק דיגיטלי: בעברית, בגרמנית)
* **מהדורא בתרא** 1835 (עותק דיגיטלי)

## לקריאה נוספת
* *Der Israelitische Volkslehrer* חלק שני עמודים 295–300 (עותק דיגיטלי)

## קישורים חיצוניים

* 
* 

## הערות שוליים

קטגוריה:רבנים גרמנים
קטגוריה:רבנים רפורמים
קטגוריה:רבנים בוהמים
קטגוריה:מחברי ספרי הלכה
קטגוריה:בוגרי ישיבת פרשבורג
קטגוריה:שוחטים
קטגוריה:ילידי 1753
קטגוריה:נפטרים ב-1852
Might Delete Later

***Might Delete Later*** הוא המיקסטייפ הרביעי של הראפר האמריקאי ג'יי קול. הוא יצא בהפתעה ב-5 באפריל 2024, באמצעות חברות התקליטים דרימוויל רקורדס ואינטרסקופ רקורדס, והוא הפרויקט הראשון של קול שלא יצא תחת רוק ניישן. הוא מכיל הופעות אורח של יאנג דרו, גוצ'י מיין, ארי לנקוס, קמ'רון, סנטרל סי, באס, דיילייט ואב-סול. הוצאתו של הפרויקט נרמזה בשבועות שלפני צאתו באמצעות ולוגים שהוציא ג'יי קול ומכיל תגובה לרצועת הדיס של הראפר האמריקאי קנדריק לאמאר, "Like That" ברצועה הסוגרת את האלבום, "". המיקסטייפ מהווה הקדמה לאלבום האולפן השביעי של קול, *The Fall Off*, עליו הכריז ב-2018.

## פרסים ומועמדויות

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי ג'יי קול
קטגוריה:אלבומי הפתעה
קטגוריה:מיקסטייפים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת דרימוויל רקורדס
קטגוריה:אלבומים שהגיעו למקום הראשון בניו זילנד
ליו שה-יינג

**ליו שה-יינג** (בסינית: **刘诗颖**; נולדה ב-24 בספטמבר 1993) היא אתלטית סינית, אלופה אולימפית (טוקיו 2020), סגנית אלופת עולם (דוחה 2019) ואלופת אסיה (ווהאן 2015) בהטלת כידון.

## ביוגרפיה
### 2012
#### אלופת אסיה עד גיל 20
באליפות אסיה עד גיל 20 שנערכה ביוני בקולומבו שבסרי לנקה זכתה במדליית זהב בהטלת כידון בתוצאה של 53.02 מטר.

#### סגנית אלופת עולם עד גיל 20
באליפות העולם עד גיל 20 שנערכה ביולי בברצלונה שבספרד זכתה במדליית כסף בהטלת כידון בשיא אישי חדש של 59.20 מטר.

### 2015
#### אלופת אסיה
באליפות אסיה שנערכה ביוני בווהאן שברפובליקה העממית של סין זכתה במדליית זהב בהטלת כידון בשיא אליפות חדש של 61.33 מטר.

### 2016
באולימפיאדת ריו דה ז'ניירו שנערכה באוגוסט סיימה במקום 23 בהטלת כידון בתוצאה של 57.16 מטר.

### 2017
באליפות העולם שנערכה באוגוסט בלונדון שבממלכה המאוחדת סיימה במקום שמיני בהטלת כידון בתוצאה של 62.84 מטר.

### 2018
#### אלופת משחקי אסיה
במשחקי אסיה שנערכו באוגוסט בג'קרטה שבאינדונזיה זכתה במדליית זהב בהטלת כידון בשיא תחרות חדש של 66.09 מטר.

### 2019
#### סגנית אלופת עולם
באליפות העולם שנערכה בספטמבר-אוקטובר בדוחה שבקטר זכתה במדליית כסף בהטלת כידון בתוצאה של 65.88 מטר, אחרי קלסי לי ברבר מאוסטרליה (66.56 מטר) ולפני בת ארצה לו הויהוי (65.49 מטר).

### 2021
#### אלופה אולימפית
באולימפיאדת טוקיו שנערכה באוגוסט זכתה במדליית זהב בהטלת כידון בתוצאה של 66.34 מטר, לפני מריה אנדרייצ'יק מפולין (64.61 מטר) וקלסי לי ברבר (64.56 מטר).

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום רביעי בהטלת כידון בתוצאה של 63.25 מטר.

### 2023
#### סגנית אלופת אסיה
באליפות אסיה שנערכה ביולי בבנגקוק שבתאילנד זכתה במדליית כסף בהטלת כידון בתוצאה של 61.51 מטר.

באליפות העולם שנערכה באוגוסט בבודפשט שבהונגריה סיימה במקום שישי בתוצאה של 61.66 מטר.

## שיאים אישיים
* הטלת כידון: 67.29 מטר (2020)

## קישורים חיצוניים

קטגוריה:אלופות אולימפיות מסין
קטגוריה:אלופות אולימפיות: הטלת כידון
קטגוריה:אתלטיות באולימפיאדת טוקיו (2020)
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות סיניות
קטגוריה:מטילות כידון באולימפיאדת טוקיו (2020)
קטגוריה:מטילות כידון
קטגוריה:סיניות שנולדו ב-1993
קטגוריה:סינים שנולדו ב-1993
קאראק (עוגייה)

עוגיית **קאראק** (בצרפתית: **Carac**) היא מומחיות קולינרית שווייצרית המורכבת מקלתית שוקולד עם אייסינג ירוק. הקאראק נפוץ מאוד ברחבי רומאנדי, ומוכר גם בשווייץ דוברת הגרמנית .

## אטימולוגיה
המונח לא היה קיים במילונים הצרפתיים, האטימולוגיה שלו מסתורית. נוכל להביט בקשר הפונטי עם קאראק (caraque) שנכתב אחרת, המציין, על פי המילון האוניברסלי למטבח מעשי של ז'וזף פאבר (1894), סוג של "קקאו באיכות מעולה, כמו זה המיוצר סביב קראקס".

## היסטוריה
על פי מקורות מסוימים, לגנאש, מרכיב בסיסי בהכנת קאראקים, יש מקורות אוסטריים. ואכן, זאכרטורטה, שהומצא ב-1832 על ידי צעיר אוסטרי, מכיל גנאש. עם זאת, אין הוכחה שהקאראק מגיע משם.

שף קונדיטור לשעבר טוען שהקאראק הופק בשווייץ דוברת הצרפתית כבר בשנות ה-20. זה היה מוצר מותרות, שהיה מוכר רק בערים.

עם זאת, לא ספרי מתכונים ולא מאמרים הנוגעים למסורת האוכל בשווייץ לא מזכירים את המאפיינים. היעדר התייחסות זו מוסבר בהחלט בעובדה שעבודה עם שוקולד מעולם לא הייתה חלק ממסורות האיכרים, שעליהן מבוססים רוב הסקרים והביקורות בתרבות הפופולרית. רק בחמישים השנים האחרונות אנו מוצאים אזכורים כתובים על הקאראק, בעיקר בעלונים מקצועיים המיועדים לקונדיטורים.

ייצור הקאראקים לא השתנה בעשורים האחרונים, אך כיום המרכיבים הבסיסיים (תחתית, גנאש, פונדנט) לרוב כבר מוכנים מראש.

## הרכב
הקאראק מורכב מבסיס בצק, בדרך כלל כמו של עוגת חמאה פּרִיכה, במילוי גנאש עשוי שמנת מלאה (Crème entière) ושוקולד. הכל מכוסה באייסינג ירוק עם שוקולד צ'יפס אחד במרכז. יש גדולים (בסביבות 25 ס"מ בקוטר) אך הקוטר הסטנדרטי של הקאראק הוא כ-8 ס"מ.

## קישורים חיצוניים

* Carac », sur le site web du Patrimoine culinaire suisse.

## הערות שוליים

קטגוריה:המטבח השווייצרי
קטגוריה:עוגיות
Heart of the Country

"**Heart of the Country**" (בעברית: "**לב הארץ**") הוא שיר שנכתב על ידי פול ולינדה מקרטני מתוך אלבומם Ram שיצא בשנת 1971. הוא נכלל גם בתיבת The 7″ Singles Box בשנת 2022.

## לחן
לשיר מנגינה אקוסטית פשוטה עם מקהלת בס כבדה, וצליל רך במיוחד לגיטרה האקוסטית שהושג על ידי כוונון כל המיתרים צעד שלם נמוך יותר מהצליל הסטנדרטי. השיר עוסק באדם המחפש חווה באמצע שום מקום. השיר משקף את דרכו של פול לאזור הכפרי הסקוטי כדי להימלט מכאבי הראש הקשורים להתפרקות הביטלס באותה תקופה.

## משתתפים
* פול מקרטני - שירה, גיטרה בס, גיטרה
* לינדה מקרטני - קולות רקע
* יו מקראקן - גיטרה
* דני סייוול - תופים (עם מברשות)

## קבלה
בביקורת עכשווית על Ram, ג'ון לנדאו מהרולינג סטון נתן ל"Heart of the Country" ביקורת שלילית, וכינה אותו "נקודת השפל של האלבום", והשיר ש"מצביע בבירור על כישלונותיו של Ram". לנדאו תיאר את השיר כ"לחן בסגנון אחיד, עם צלילי ג'אז קלים מאוד, שנועד כמובן להיות הרעיון של פול ל"רך".

סטיבן תומאס ארלוויין מ-Allmusic תיאר את השיר כ"מנגינת פולק-פופ חסרת מאמץ שמדורגת בין השירים הטובים ביותר של מקרטני". ארלוויין גם משבח את "העיבוד מלא הדמיון והיופי". בשנת 2013, מגזין הרולינג סטון דירג את "Heart of the Country" במקום ה-26 ברשימת השירים הטובים ביותר של פול מקרטני לאחר הביטלס.

## קישורים חיצוניים

## הערות שוליים

קטגוריה:שירי 1970
קטגוריה:סינגלים מ-1971
קטגוריה:שירי פול מקרטני
קטגוריה:שירים באנגלית
קלר וייט קלר

**קלר וייט קלר** (באנגלית: **Clare Waight Keller**; נולדה ב-19 באוגוסט 1970) היא סטייליסטית ומעצבת אופנה בריטית. היא שימשה כמנהלת אומנותית של מספר חברות ובתי אופנה יוקרתיים, ביניהם Pringle of Scotland, קלואה וז'יבנשי. ב-2023 היא השיקה קולקציה עם חברת הבגדים היפנית יוניקלו.

## שנים מוקדמות בחייה והשכלה
וייט קלר נולדה בבירמינגהם שבאנגליה ב-19 באפריל 1970. את התואר הראשון שלה עשתה ב-Ravensbourne College of Art (כיום Ravensbourne University London), ואת התואר השני למדה בקולג' המלכותי לאומנות.

## קריירה
היא התחילה את הקריירה שלה בקלווין קליין בניו יורק כסטייליסטית של בגדי נשים. לאחר מכן עברה לעבוד בראלף לורן בקו בגדי גברים. בשנת 2000, טום פורד שכר את שירותיה והיא התחילה לעבוד עבור גוצ'י, שם הייתה אחראית על בגדי נשים ואביזרי אופנה עד עזיבתה ב-2004. בשנה לאחר מכן היא נהייתה מנהלת אומנותית ב-Pringle of Scotland. ב-2007 זכתה בפרס האופנה הסקוטי "מעצב/ת השנה" בקטגוריית הקשמיר. היא התפטרה מעבודה ב-Pringle of Scotland בשנת 2011. באותה שנה, היא עברה לפריז והפכה להיות המנהלת האומנותית של קלואה. ב-2017 קלר מונתה למנהלת אומנותית של הוט קוטור ובגדי ready-to-wear לגברים ולנשים בז'יבנשי. בהחלפתה את ריקרדו טישי בתפקיד, היא הפכה לאישה הראשונה בתפקיד הזה בחברה.
וייט קלר עיצבה את שמלת הכלה שלבשה מייגן מרקל כשנישאה לנסיך הארי, דוכס סאסקס, ב-19 במאי 2018.
בשנת 2019, בתצוגת סתיו/חורף 19, וייט קלר הציגה את קולקציית בגדי הגברים העצמאית הראשונה שלה לז'יבנשי בפריז. זו הייתה תצוגה אינטימית שכללה רק 17 תלבושות עם מלתחה שלמה של בגדי יום ובגדי ערב.
ב-10 באפריל 2020 היא עזבה את ז'יבנשי.
באוגוסט 2023 היא הכריזה על קולקציית בגדים חדשה בשיתוף יוניקלו. הקולקצייה בעלת 34 פריטי הלבוש הושקה בספטמבר 2023 ב-1500 חנויות בעולם ובאופן אינטרנטי.

### פרסים
בשנת 2018, בטקס חלוקת פרסי האופנה הבריטי, וייט קלר קיבלה את פרס "מעצב/ת בגדי הנשים הבריטי/ת הטוב/ה ביותר" ממייגן מרקל, דוכסית סאסקס, ומהשחקנית רוזמונד פייק.
ב-2019, מגזין טיים כלל את וייט קלר ברשימת האנשים המשפיעים ביותר של השנה.

## חיים אישיים
קלר וייט קלר נשואה לאדריכל פיליפ קלר ויש להם 3 ילדים - האריסון והתאומות אמיליה ושרלוט.

## הערות שוליים

## קישורים חיצוניים

קטגוריה:בריטיות שנולדו ב-1970
ינייה דה קרטופי

ממוזער|ינייה בולגרית
[ממוזער|יאהני יווני עם תוספות [סופלקי ומוסקה]]
ממוזער|ינייה תפוחי אדמה מקדונית
**ינייה דה קרטופי** (ברומנית: **Iahnie de cartofi** וגם **Mâncare de cartofi** או **Tocăniță de cartofi**, מילולית: נזיד תפוחי אדמה) הוא מאכל במטבח הרומני. המתכון לפעמים שונה בהתאם לאזור. מקור המילה "ינייה" בשפה הטורקית (yahni) ופירושה נזיד.

## במטבחים שונים
המאכל ידוע בארצות רבות אחרות בגרסאות שונות. מנה זו בשם יאחני, כמנה בשרית, ידועה במספר מטבחים (בפרסית: یخنی, בערבית: يخني, באורדו: یخنی, בהינדי: यख़नी, ביוונית: γιαχνί, בטורקית: yahni או yahniya, בבולגרית: яхния (שפירושו נזיד), בסרבית, במקדונית: јанија) והוא סוג של מנה המוכנה באופן מסורתי באזור עצום המקיף את דרום אסיה, המזרח התיכון ודרום-מזרח אירופה או הבלקן.

## מקור
תבשיל (נזיד) בשר בשם יאחני מקורו כמטבח הפרסי מימי הביניים. השם נובע מסיר החימר המכוסה (סגור), בו בושל במקור. משמעות המילה הפרסית היא "מחסן מזון". סוגים שונים של מאכל זה התפשטו מאוחר יותר מזרחה לאפגניסטן, אוזבקיסטן ודרום אסיה ומערבה לאימפריה העות'מאנית והגיעו ללבנט ולבלקן וכמובן לרומניה תחת הכיבוש הטורקי.

## ברומניה (Iahnie de cartofi)
ברומניה המנה היא נזיד תפוחי אדמה והיא מהווה תוספת לבשר כלשהו. מתכון ל-4 מנות:

### רכיבים
* 1 ק"ג תפוחי אדמה, 3-2 בצלים, 3 עגבניות, 2 שיני שום כתושות (אופציונלי), חצי כפית רסק עגבניות, שמן, פטרוזיליה או שמיר קצוץ, 2 עלי דפנה, מלח, פלפל, פפריקה, מעט מים או ציר (מרק) ירקות.

### צורת הכנה
קולפים את תפוחי האדמה, שוטפים אותם וחותכים לאורכם לרבעים. בנפרד, מטגנים בצל קצוץ דק (ואופציונלי שום) בשמן, מערבבים עם רסק העגבניות, ואז מוסיפים את תפוחי האדמה, עגבניות חתוכות לחתיכות ללא גרעינים, מלח, פפריקה ועלי דפנה. מוסיפים כוס מים או מרק ירקות ומניחים להתבשל 15–20 דקות. לבסוף מתבלים בפטרוזיליה ו/או שמיר.

### וריאציות
* מוסיפים קוביות פלפל חריף.
* רסק עגבניות ועגבניות מוחלפים בשמנת חמוצה.
* מגישים עם שיפודי בשר או נקניקיות מעושנות.
* ניתן להגיש כתוספת לבשר עם חמוצים.

|קובץ:Greek foods.jpg| pilaf (bottom right)
|קובץ:Јанија.jpg|נזיד תפוחי אדמה
|קובץ:Dana yahni.jpg|Veal yahni served with rice
|קובץ:Nohut yahnisi (etsiz).jpg|Turkish chickpea yahni
|קובץ:Iahnie de fasole cu carnati.jpg|Romanian bean yahni served with sausages


## בבוסניה (Jahnija)
הינייה הבוסנית עשויה מבשר כבש ובקר ללא עצמות, בצל, שום, פלפל חריף וגזר.

## בבולגריה (яхния)
הינייה היא מאכל קולינרי נפוץ בדרום אירופה ובבלקן. טעמה משתנה בהתאם לשימוש בתבלינים  והפרופורציות שלהם ועל פי יצירתיותו של הטבח.

## בטורקיה (Yahni)
כמה סוגים עיקריים של תבשיל יאהני  מקומי נפוצים (לפי אזורים):
* תבשיל שרימפס חריף
* קדרת עוף
* תבשיל משמש מיובש
* קדרת בקר
* תבשיל כרישה עם בשר
* תבשיל קישואים
* תבשיל דגים עם ירקות

## ביבליוגרפיה
* ראדו אנטון רומאן: "מנות רומניות, יינות ומנהגים", הוצאת Paideia, בוקרשט 1998, 
* מריה קאריסטאה שוימו: "ספר הבישול הגדול - מטבח רומני", הוצאת Paralela 45, 2007 

## ראו גם
* שעועית אפויה

## הערות שוליים

קטגוריה:המטבח הרומני
קטגוריה:מאכלי תפוח אדמה
קטגוריה:המטבח הטורקי
קטגוריה:המטבח היווני
קטגוריה:המטבח הבולגרי
תם ולא נשלם (שיר)

"**תם ולא נשלם**" הוא שיר של ההרכב המוזיקלי הישראלי עילי בוטנר וילדי החוץ. השיר נכתב והולחן על ידי עילי בוטנר, הופק ועובד בידי גיא מנטש ויהל דורון ובגרסה המקורית שרו אותו חברי ההרכב אוהד שרגאי ואדר גולד.

השיר יצא לאור לראשונה כסינגל ב-12 באוגוסט 2012 ובמרץ 2013 נכלל באלבום האולפן הראשון של עילי בוטנר וילדי החוץ, "תם ולא נשלם".

## רקע
השיר נכתב והולחן על ידי עילי בוטנר, הופק ועובד בידי גיא מנטש ויהל דורון, והוקלט באולפן של גיא ויהל. השיר יצא לאור לראשונה כסינגל ב-12 באוגוסט 2012 ובמרץ 2013 נכלל כשיר הנושא כחלק מאלבום האולפן הראשון של עילי בוטנר וילדי החוץ, "תם ולא נשלם", אך הוא השלישי במספר לפי סדר יציאת שירי האלבום לאור.

## ניתוח מוזיקלי
השיר בוצע על ידי חברי הרכב "עילי בוטנר וילדי החוץ", גיא מנטש ויהל דורון, בליווי רוק גיטרות קצבי. מבקר המוזיקה יוסי חרסונסקי כתב כי מבחינה מילולית נשמע השיר כהתפרצות במרומי חווית האהבה.

## ביקורת
גיא בניוביץ' מ"כלכליסט" כתב כי ההצלחה של השיר מוכיחה שהקהל הישראלי מחבב את התמיסה הזאת שנרקחה בעבורו, שבה אין תו או עיבוד אחד שלא יושב במקום הבטוח.

## פרסים ומועמדויות

## מיקומי שיא

### מצעדי עשור

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
קטגוריה:סינגלים בהוצאת NMC יונייטד אנטרטיינמנט
כוכב אניס

**כוכב אניס** (בלטינית: **Illicium verum**; נקרא גם באדיאן) הוא עץ ירוק-עד בגודל בינוני שמקורו בצפון מזרח וייטנאם ודרום סין.

## מאפיינים
שמאל|ממוזער| הצד האחורי של הפרי
שמאל|ממוזער| ציור מ-Flore Medicale משנת 1833 של פרנסואה-פייר שאומטון
זהו תבלין הדומה מאוד לאניס בטעמו ומתקבל מהפרי דמויי הכוכב אשר נקטף ממש לפני ההבשלה. שמן כוכב אניס הוא שמן ריחני מאוד המשמש לבישול, בישום, סבונים, משחות שיניים, מי פה וקרמים לעור. עד 2012, כאשר עברו להשתמש במקור חיידקי, חברת הופמן לה רוש השתמשה בעד 90% מיבול כוכב אניס השנתי בעולם לייצור חומצה שיקימית, תוצר ביניים כימי המשמש בסינתזה של אוסלטאמיביר (בשם המסחרי: טמיפלו).

## אטימולוגיה ומינוח
**Illicium** מקורו במילה הלטינית  כלומר "לפתות" או "לשדל".

**Verum** פירושו "אמיתי" או "טבעי".

נראה שהשם "באדיאן" נובע מ- הצרפתית, מהשם הסיני התיאורי לכאורה בפין - יין: "bājiǎo - שמונה קרניים". המילון האנגלי של אוקספורד מציין שמקורו לפני כן אינו ידוע.

## תיאור
העלים ארומטיים, פשוטים ואזמליים, אובציתיים-אליפטיים או אליפטיים, גודל 5–15 ס"מ × 2-5 ס"מ. הפרחים הם בודדים, דו מיניים, ורודים עד אדומים כהים, ביתיים או תת-טרמינליים.

הפרי הוא זקיק דמוי קפסולה, בצורת כוכב, חום-אדמדם, המורכב משישה עד שמונה זקיקים המסודרים בסחרור. כל זקיק בצורת סירה, 2-1 ס"מ אורך, מחוספס ונוקשה, צבעו חום-אדמדם, עם זרע אחד, נפתח לאורך קצה הגחון בהבשלה.

## שימוש
### קולינרי
כוכב אניס מכיל אנתול  הידוע כקמפור אניס, אותה תרכובת שנותנת לאניס את הטעם שלו. כוכב אניס נכנס לשימוש במערב כתחליף פחות יקר לאניס באפייה, כמו גם בייצור משקאות חריפים, בעיקר בייצור הליקר גליאנו. כוכב אניס משפר את טעם הבשר.

### קודמן לתרופה
כוכב אניס הוא המקור העיקרי של התרכובת הכימית חומצה שיקימית , קודמן ראשוני בסינתזה הפרמצבטית של התרופה נגד שפעת אסלטאמיביר (Tamiflu). שיטה תעשייתית לייצור חומצה שיקימית באמצעות תסיסה של חיידקי E. coli התגלתה בשנת 2005, ויושמה במגפת השפעת (2009) כדי לטפל במחסור בטמיפלו, מה שגרם גם לעליית מחירים של כוכב אניס כחומר גלם של החומצה השיקימית. נכון לשנת 2018, התסיסה של E. coli הייתה תהליך הייצור הנבחר לייצור חומצה שיקימית לסינתזה של טמיפלו.

## רעילות של מינים קרובים
כובב אניס אינו רעיל. עם זאת, מינים קשורים אחרים הם רעילים.

### מפרטים
* ISO 11178:1995 – מפרט לפירות היבשים של כוכב אניס.
## קישורים חיצוניים

## הערות שוליים

קטגוריה:סין: עצים
קטגוריה:תבלינים
Jess

***Jess*** (בעברית: **ג'ס**) הוא אלבום האולפן השלישי של הזמרת-יוצרת האמריקאית ג'ס גלין. האלבום יצא לאור ב-26 באפריל 2024, על ידי חברת התקליטים EMI רקורדס.

## רקע והכרזה
לאחר צאת אלבומה השני, *[[Always In Between]]* (2018), גלין יצאה להפסקה מהמוזיקה. בעקבות אי הסכמה עם חברת התקליטים שלה לגבי הכיוון העתידי של המוזיקה שלה, גלין נפרדה מאטלנטיק רקורדס בינואר 2022. כשהכריזה על צאת הסינגל הראשון שלה, "Silly Me", תחת חברת התקליטים EMI רקורדס, היא אישרה שהפיצול עם אטלנטיק רקורדס וההנהלה שלה הייתה ידידותית והיא שהיא החלה לחקור כיוון קולי חדש יותר. גלין אישרה שהיא חתמה על חוזה תקליטים חדש עם EMI רקורדס ותוציא מוזיקה חדשה ב-2023. חלק גדול מהאלבום הוקלט בין 2022 ל-2023, בעוד בין לייבלים. זה כלל מפגשי סטודיו עם גרג קורסטין, מלאי ובוטס. בראיון ל-BBC News בינואר 2024, גלין אישרה שהיא "מרחק שיר אחד מהשלמת האלבום", בניגוד להצהרות קודמות ב-2023 לפיהן האלבום "בוצע" ומרמזת שבוצעו שינויים. לאחר מכן אושר כי האלבום יצא לאור ב-26 באפריל 2024.

## סינגלים
"Silly Me" יצא לאור ב-28 באפריל 2023 ונכתב יחד עם נוקס בראון, P2J ומייק הורנר.

הסינגל השני, "" יצא לאור ב-14 ביולי 2023. הקליפ של "What Do You Do?" צולם בניו יורק ויצא רק שלושה שבועות לאחר מכן. הסינגל השלישי "Friend of Mine" יצא לאור ב-20 באוקטובר 2023.

הסינגל הרביעי, "Enough", אושר כסינגל המוביל של האלבום.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'ס גלן
קטגוריה:אלבומים באנגלית
קטגוריה:אלבומי חברת EMI רקורדס
אלכסנדרטורטה

**אלכסנדרטורטה** כלומר **עוגת אלכסנדר** (בלטבית: **Aleksandra kūka, Aleksandra torte**) היא עוגה אשר נוצרה להנצחת ביקורו של אלכסנדר השלישי, קיסר רוסיה בריגה, בירת לטביה של היום.

## מאפיינים
העוגה מורכבת מרצועות מאפה במילוי שימורי פטל או ריבת פטל, היא נאכלת באופן מסורתי כקינוח לאחר ארוחת צהריים או ערב, אך ניתן להגיש אותה גם בזמן התה. כדאי להכין יום בערך לפני שמתוכנן להגשה, כי הציפוי חייב להיות קשה לפני שחותכים את העוגה.

קינוח דומה קיים בדנמרק, והוא ידוע בשם **Hindbærsnitte**. באזור השפה הגרמנית קיימת עוגה בעלת אותו שם שמרכיביה העיקריים הם שקדים ויין.

הגרסה הפינית לקינוח נקראת בשם **Aleksanterinleivos** מנציח את אלכסנדר הראשון, קיסר רוסיה וונאפה מאז 1818.

## קישורים חיצוניים

*  at the Wikibooks Cookbook subproject

## הערות שוליים

קטגוריה:המטבח הפיני
קטגוריה:המטבח הדני
קטגוריה:עוגות שכבות
קטגוריה:מאכלים הקרויים על שם אישים
MMX (The Social Song)

"****" (בעברית: "**MMX (הַשִּׁיר הַחֶבְרָתִי)**") הוא שיר של הפרויקט המוזיקלי הגרמני אניגמה. הוא פורסם ב-15 בדצמבר 2010 במטרה לציין את יום השנה העשרים לפרויקט המוזיקלי. באוקטובר 2010 המפיק של אניגמה מיכאל קרצו הזמין את המעריצים להקליט את עצמם ולהצביע עבור סולן שייצור את השיר דרך האינטרנט. "Fei Mea" של פוקס לימה הלטבית (אליס קטנר) זכה להצבעה הגבוהה ביותר והפך לקטע השירה הראשית של הפזמון של השיר החברתי.

שלושת הסגנים האלופים, ז'רום פריגו (ג'יי. ספרינג) מספרד, מארק ג'ושר מברזיל וראזה ורטורסביאן (ראזה סרה) מליטא סיפקו חלקים חשובים נוספים בשירה כמו שירת רקע, הגשר המוזיקלי ואחד מהבתים של הגרסה הסופית של הסינגל. כל ארבעת הזמרים קיבלו קרדיט מלא על המילים והלחן. המעריצים היו מעורבים גם בהפקת השיר בבחירת כלי נגינה, סגנונו ואופייו המוזיקלי הסופי, כמו גם עטיפתו שנוצרה על ידי לארס דורוולד. לבסוף, אריסטידס מורנו (Steadycamline) נבחר על ידי המעריצים לביים את הווידאו קליפ הרשמי שפורסם ביוטיוב, באתר הרשמי של אניגמה ובפייסבוק ב-17 במרץ 2011. מורנו גם ביים וערך את הסרטון הנלווה שהציג את מאחורי הקלעים של השיר.

"MMX" הוא הרצועה הראשונה שקרצו הקליט באולפן ההפקה הנייד שלו, "מרלין", וזהו גם השיר הראשון שנוצר והופק אי-פעם דרך האינטרנט אך ורק עבור מעריצים ועל ידי מעריצים.

## רקע
בסוף ספטמבר 2010 המפיק של אניגמה, מיכאל קרצו, הכריז רשמית על אירוע מיוחד לרגל יום השנה העשרים לפרויקט בשם "השיר החברתי של אניגמה" הכולל את המעריצים בכל רחבי העולם. הפרויקט הוקם כאירוע לציון יום השנה העשרים של אניגמה בהשתתפות מעריצים באופן פעיל בתהליך יצירת שיר יחד עם קרצו. בפעם הראשונה, הוא אפשר לאנשים להסתכל מאחורי הקלעים בכתיבה והפקה לפי העדפת הציבור. הם עסקו בהגשות קוליות מקוריות, בסדרת הצבעות ובהשתתפות פעילה. לכן הוא נקרא "שיר חברתי".

האתר הרשמי של השיר החברתי של אניגמה נוצר גם הוא. בשלושת השבועות הבאים, מאות מעריצים הגישו והצביעו עבור השירה האהובה עליהם באמצעות יוטיוב. בשבועיים הראשונים של ההצבעה, "Time Machine" של ג'יי ספרינג היה החביב על המעריצים, אבל "Fei Mea" של פוקס לימה היה בסופו של דבר הפופולרי ביותר, ובעקבות כך זו הפכה לסולנית הראשית, ואחריה דורגו "Set U Free" של מארק ג'ושר, "Time Machine" של ג'יי ספרינג ו-"Oi Giria Giria" של ראזה סרה.

בעקבות יציאת השיר, פוקס לימה חשפה כי למילים שלה ל-"Fei Mea" אין משמעות אלא היו למעשה מילים וצלילים שהגיעו אליה בזמן ההקלטה.

## רשימת השמעה
* **הורדה דיגיטלית**
# "" – 4:14

## מיקומי שיא

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2010
קטגוריה:שירי אניגמה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:שיאי עולם
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
La Puerta del Cielo / Seven Lives

"**La Puerta del Cielo / Seven Lives**" (בעברית: "**שַׁעַר הַשָּׁמַיִם / שִׁבְעָה חַיִּים**") הוא שיר של הפרויקט המוזיקלי הגרמני אניגמה. הוא פורסם ב-8 באוגוסט 2008 כסינגל המוביל מתוך אלבום האולפן השביעי שלהם,  (2008). את השיר הוציאו חברות התקליטים וירג'ין רקורדס ו-EMI רקורדס ברחבי העולם.

עשור לאחר יציאתו, הועלה השיר לרשת הזרמת המדיה ספוטיפיי, שם הצליח לצבור למעלה מ-9.2 מיליון השמעות בסך הכול.

## רקע
הרצועה "Seven Lives" שודרה בטלוויזיה הגרמנית בתור נושא החתימה לסיקור של EinsFestival את אולימפיאדת בייג'ינג. הוא היה זמין להורדה דיגיטלית בגרמניה ב-8 באוגוסט ופיזית ב-15 באוגוסט. "Seven Lives" הושמע במשחק הנורווגי  כחלק מהפסקול שלו. קרצו לא קיבל על כך קרדיט.

שם השיר "La Puerta del Cielo" ("שער השמים") והוא בספרדית אך המילים שלו הן בקטלאנית.

## רשימת השמעה
* **הורדה דיגיטלית**
# "La Puerta del Cielo" (עריכת רדיו) – 3:34
# "Seven Lives" (עריכת רדיו) – 3:48

## מיקומי שיא

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2008
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
זילקה רנק

**זילקה רנק** (בגרמנית: **Silke Renk**; נולדה ב-30 ביוני 1967) היא אתלטית עבר מגרמניה המזרחית, אלופה אולימפית (ברצלונה 1992) וזוכת מדליית ארד באליפות עולם (טוקיו 1991) בהטלת כידון.

## ביוגרפיה
רנק נולדה בקוורפורט שבמחוז האלה, גרמניה המזרחית.

### 1988
בתחרות שנערכה ברוסטוק בחודש יוני קבעה את שיאה האישי בהטלת כידון, 71.00 מטר.

באולימפיאדת סיאול שנערכה בספטמבר סיימה במקום חמישי בהטלת כידון בתוצאה של 66.38 מטר.

### 1989
#### אלופת האוניברסיאדה
באוניברסיאדת דיסבורג שנערכה באוגוסט זכתה במדליית זהב בתוצאה של 66.09 מטר.

### 1990
באליפות אירופה שנערכה באוגוסט בספליט שביוגוסלביה סיימה במקום רביעי בהטלת כידון בתוצאה של 64.76 מטר.

### 1991
החל משנת 1991 החלה לייצג את גרמניה המאוחדת.

#### מדליית ארד באליפות עולם
באליפות העולם שנערכה בספטמבר בטוקיו שביפן זכתה במדליית ארד בהטלת כידון בתוצאה של 66.80 מטר, אחרי שו דמיי מהרפובליקה העממית של סין (68.78 מטר) ובת ארצה פטרה פלקה (68.68 מטר).

### 1992
#### אלופה אולימפית
באולימפיאדת ברצלונה שנערכה ביולי-אוגוסט זכתה במדליית זהב בהטלת כידון בתוצאה של 68.34 מטר, לפני נטליה שיקולנקו מהמשלחת המאוחדת (68.26 מטר) ובת ארצה קארן פורקל (66.86 מטר).

### 1993
באליפות העולם שנערכה באוגוסט בשטוטגרט שבגרמניה סיימה במקום שישי בהטלת כידון בתוצאה של 64.00 מטר.

### 1996
באולימפיאדת אטלנטה שנערכה ביולי סיימה במקום 13 בהטלת כידון בתוצאה של 59.70 מטר.

## קישורים חיצוניים

קטגוריה:מטילות כידון גרמניות
קטגוריה:אלופות אולימפיות מזרח גרמניות: אתלטיקה
קטגוריה:אלופות אולימפיות מגרמניה
קטגוריה:אלופות אולימפיות מגרמניה המזרחית
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:אלופות האוניברסיאדה: אתלטיות
קטגוריה:אלופות אולימפיות: הטלת כידון
קטגוריה:גרמניות שנולדו ב-1967
קטגוריה:גרמנים שנולדו ב-1967
1757 בצרפת

שנת **[[1757]] ב[[צרפת]]** הייתה השנה בה ציינה צרפת 770 שנות לאום.

## מנהיגים
* לואי החמישה עשר, מלך צרפת

## אירועים חשובים
[200px|ממוזער|שמאל|[ג'ון בינג]]
* 14 במרץ – מלחמת שבע השנים: האדמירל הבריטי ג'ון בינג הוצא להורג.

## נולדו
* 3 בפברואר – וולני, היסטוריון ומדינאי (נפטר ב-1820)
* 18 ביוני – איגנץ פלייל, מלחין יליד אוסטריה (נפטר ב-1831)
* 19 באוגוסט – ז'אן-בטיסט אניבאל אובר דה בייה, גנרל ופוליטיקאי (נפטר ב-1797)
* 6 בספטמבר – המרקיז דה לה פאייט, איש צבא ופוליטיקאי (נפטר ב-1834)
* 9 באוקטובר – שארל העשירי, מלך צרפת (נפטר ב-1836)

## נפטרו
**([[:קטגוריה:צרפתים שנפטרו ב-1757|קטגוריה:צרפתים שנפטרו ב-1757]])**
* 9 בינואר – ברנאר דה פונטנל, פילוסוף ומדען (נולד ב-1672)
* 17 באוקטובר – רנה אנטואן פרשו דה ראומיר, מדען (נולד ב-1683)

## קישורים חיצוניים

*
XXV

***XXV*** הוא אלבום ההופעה הרביעי של הזמר-יוצר עברי לידר, אשר יצא לאור ב-19 באוקטובר 2022. האלבום יצא לאור לאחר סיבוב ההופעות באותו שם, אשר נערך לכבוד ציון 25 שנים לתחילת הקריירה המוזיקלית של לידר.

## רשימת השמעה

## קישורים חיצוניים

קטגוריה:אלבומי עברי לידר
קטגוריה:אלבומי הופעה בעברית
קטגוריה:אלבומי חברת הליקון
היינריך קרויץ

**היינריך קרל פרידריך קרויץ** (באנגלית: **Heinrich Carl Friedrich Kreutz**; 8 בספטמבר 1854 – 13 ביולי 1907) היה אסטרונום גרמני. הבולט ביותר מבין מחקריו הוא על מסלוליהם של מספר שביטים מחככי שמש, שחשף כי כולם עצמים קשורים, שנוצרו כאשר שביט מחכך שמש גדול מאוד התפצל כמה מאות שנים קודם לכן. הקבוצה ידועה כיום בשם שביטי קרויץ, ויצרה כמה מהשביטים הבהירים ביותר שנראו אי פעם, כולל X/1106 C1 ושביט איקייה-סקי. ייתכן שמקור הקבוצה היה השביט הגדול משנת 371 לפנה"ס.

קרויץ נולד בזיגן ב-1854, וקיבל את הדוקטורט שלו באוניברסיטת בון ב-1880 על מסלול השביט C/1861 J1. ב-1882 עבר לקיל, ועבד שם במצפה הכוכבים ובאוניברסיטה. ב-1896 הוא הפך לעורך ה-Astronomische Nachrichten , כתב העת האסטרונומי המוביל של אותה תקופה, ושימש בתפקיד עד מותו ב-1907.

כוכב הלכת המינורי קרויץ 3635 , שהתגלה על ידי לובוש קוהואוטק ב-1981, נקרא על שמו.

## ביבליוגרפיה

* Obituary - 1907, Publications of the Astronomical Society of the Pacific, v. 19, p. 248


## קישורים חיצוניים


* Biography from SEDS


## הערות שוליים

קטגוריה:בוגרי אוניברסיטת בון
קטגוריה:גרמנים שנולדו ב-1854
קטגוריה:גרמנים שנפטרו ב-1907
קיון אליס

**קיון טייריס אליס** (באנגלית: **Keon Tyrese Ellis**; נולד ב-8 בינואר 2000) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הקלע.

## קריירת מכללות
אליס נולד ביוסטיס שבפלורידה. בין השנים 2018–2020 למד במכללת פלורידה סאות'ווסטרן, ובשנתיים הבאות למד באוניברסיטת אלבמה. בעונתו האחרונה בליגת המכללות, 2021/2022, העמיד ממוצעים של 12.1 נקודות, 6.1 ריבאונדים ו-1.8 אסיסטים למשחק.

## קריירה מקצועית
אליס לא נבחר בדראפט ה-NBA 2022, אולם חתם אחרי הדראפט על "חוזה דו-כיווני" בסקרמנטו קינגס. בפברואר 2024, לאחר כעונה וחצי בסקרמנטו, הומר חוזהו לחוזה NBA סטנדרטי. לקראת סיום עונת  תפס את מקומו של קווין הרטר הפצוע בחמישייה הפותחת של הקינגס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת אלבמה
קטגוריה:כדורסלני סקרמנטו קינגס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-2000
Sadeness (Part II)

"" הוא שיר של הפרויקט המוזיקלי הגרמני אניגמה. הוא פורסם ב-10 באוקטובר 2016 כסינגל המוביל מתוך אלבום האולפן השמיני שלהם,  (2016). את השיר הוציאה חברת התקליטים איילנד רקורדס ברחבי העולם. לאחר עשרים-ושש שנים מיציאת סינגל הבכורה של הפרויקט "" שזכה להצלחה בין-לאומית, הוחלט להוציא את החלק השני שלו. את השיר כתבו מייקל קונזה ומיכאל קרצו ללחן והפקה מוזיקלית של קרצו.

בשיר משתתפת הזמרת-יוצרת האינדונזית-צרפתייה אנגון, שהשתתפה גם ב-"Mother" ו-"Oxygen Red". בשיר נעשה שימוש כבד מתוך טוקטה ופוגה ברה מינור מאת באך. הוא מאופיין בצלילים המזוהים עם מוזיקת העידן החדש כמו גם מוזיקת אמביינט ובעל צליל אפל יותר מהשירים הקודמים שיצאו לאניגמה במרוצת השנים.

## רקע
"Sadeness" המקורי נכתב על ידי מיכאל קרצו (בשם הבדוי "קורלי אם. סי."), פרנק פיטרסון (בשם הבדוי "פ. גרגוריאן"), ופבריס קוויטד (בשם הבדוי "דייוויד פירסטיין"). השיר נקרא "Sadeness (Part I)" בגרמניה, ו-"Sadness Part I" בממלכה המאוחדת וביפן. זהו שיר "חושני" המבוסס על "הטלת ספק" בתשוקות המיניות של המרקיז דה סאד; מכאן השם הגרמני של "Sadeness", בניגוד למילה האנגלית "Sadness" המשמשת בגרסה הבריטית. הרצועה דורגה במקום הראשון מהר יותר מכל מהדורה חדשה בהיסטוריה הגרמנית – עוד לפני שהווידאו קליפ שלו צולם. חברת התקליטים וירג'ין לא קידמה את השיר כמעט. המכירות המריאו אך ורק בזכות ההשמעות ברדיו ובמועדונים.

בשנת 2016, נודע כי החלק השני ייצא לאור עשרים-ושש מיציאת הראשון. בניגוד לחלק הראשון בו לא התארח אמן נוסף, בחלק השני הוחלט לארח את הזמרת-יוצרת האינדונזית-צרפתייה אנגון שביצעה מספר קטעים בשיר. ב-*Digital Trends* כתבו: .

מטעם מיכאל קרצו, המייסד והמפיק המוזיקלי של אניגמה נמסר: . בהמשך לכך, נאמר כי: .

## וידאו קליפ והצלחה
החלק הראשון זכה להצלחה מסחרית בין-לאומית ודורג בעשרות מצעדים ברחבי העולם, כמו גם נמכר במיליוני עותקים. החלק השני זכה להצלחה גם הוא; כל החלקים והרמיקסים הנלווים שלהם הצליחו לצבור 115,863,112 השמעות ברשת הזרמת המדיה ספוטיפיי. ב-10 באוקטובר 2016 הועלה הווידאו קליפ הרשמי של "" לערוץ היוטיוב של אניגמה. הוא צולם בשחור-לבן וכולל סצנות שונות המציגות עירום מצונזר.

תיאורים שונים הקשורים למיניות ולנצרות נכללים בקליפ בהתאמה. מעבר לכך, ניתן לראות סצנה בה נראית אישה בתור ישו הצלוב.

## רשימת השמעה
* **סטרימינג / הורדה דיגיטלית**
# "" – 4:08
* **סטרימינג / הורדה דיגיטלית – רמיקסים**
# "" (MDZN דסטני רמיקס) – 4:27
# "" (MDZN רד ליין מיקס) – 3:54

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי אניגמה
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על רגשות
קטגוריה:שירי העידן החדש
קטגוריה:סינגלים בהוצאת איילנד רקורדס
זאקרי ריזאשה

**זאקרי ריזאשה** (בצרפתית: **Zaccharie Risacher**) הוא כדורסלן צרפתי המשחק בעמדת הסמול פורוורד באטלנטה הוקס מליגת ה-NBA.

## ראשית חייו
ריזאשה נולד במאלגה, ספרד, כשאביו סטפן  שיחק כדורסל בקבוצה המקומית אוניקאחה מאלגה. ב-2020 הוא חתם באסוול ליון-וילרבאן ושיחק בקבוצת הנוער שלה.

## קריירה מקצועית
ריזאשה ערך את הופעת הבכורה שלו בקבוצה הבוגרת ב-2021 מול פריז-לבלואה. ב-18 בינואר 2022 הוא ערך את הופעת הבכורה שלו ביורוליג בהפסד 75–100 למונקו.

ב-16 ביוני 2023 חתם ריזאשה על החוזה המקצועי הראשון שלו באסוול והושאל ל-JL בורק מהיורוקאפ לעונת . הוא הוביל את בורק לגמר התחרות (בו הפסידה 0–2 לפריז בסקטבול) ונבחר לכוכב העולה של היורוקאפ.

### אטלנטה הוקס (2024–הווה)
ב-26 ביוני 2024 נבחר ריזאשה במקום הראשון בדראפט ה-NBA 2024 על ידי אטלנטה הוקס, והפך לצרפתי השני ברציפות (אחרי ויקטור ומבניאמה) והזר החמישי (אחרי אנדרו בוגוט, אנדראה ברניאני ויאו מינג) שנבחר ראשון בדראפט ה-NBA.

## קריירה בנבחרת הלאומית
ריזאשה ייצג את נבחרת הקדטים של צרפת בצ'לנג'רים האירופיים שנערכו בעקבות מגפת הקורונה באירופה, וזכה במדליית ארד עם נבחרת בגביע העולם בכדורסל עד גיל 17 2022 כשהעמיד ממוצעים של 10.4 נקודות ו-4.4 ריבאונדים למשחק. שנה לאחר מכן זכה במדי צרפת במדליית כסף בגביע העולם בכדורסל עד גיל 19, כשרשם 7.4 נקודות ו-2.9 ריבאונדים למשחק.

בפברואר 2024 זומן לנבחרת צרפת בכדורסל למשחקי מוקדמות יורובאסקט 2025 וב-23 בפברואר ערך את הופעת הבכורה שלו בנבחרת הבוגרת בניצחון 73–61 על .

## חיים אישיים
אביו של ריזאשה, סטפן ריזאשה, היה גם הוא כדורסלן מקצועי ואף זכה עם נבחרת צרפת בכדורסל במדליית כסף בטורניר הכדורסל באולימפיאדת סידני (2000).

## קישורים חיצוניים

*פרופיל, באתר פיב"א
*

## הערות שוליים

קטגוריה:כדורסלנים צרפתים
קטגוריה:בחירות דראפט של אטלנטה הוקס
קטגוריה:כדורסלני אסוול ליון-וילרבאן
קטגוריה:כדורסלני בורק באסקט
קטגוריה:כדורסלני אטלנטה הוקס
קטגוריה:כדורסלני נבחרת צרפת
קטגוריה:צרפתים שנולדו ב-2005
אולה בייך

**אולה בייך** (1 בינואר 1955 – 16 באוקטובר 1991) היה מוזיקאי ובסיסט דני, אשר התפרסם בעיקר כבסיסט המקורי של להקות הרוק המצליחות "L.A. Guns" ו-"Guns N' Roses".

## ביוגרפיה
בייך נולד בעיר אסביירג בדנמרק בשנת 1955. בצעירותו, היה חבר בלהקת Rock Nalle & The Flames, איתה הוציא לאור אלבום בשם *Rock 'N'alle Roll,* אשר הקנה לו תהילה בקרב מוזיקאים ומעריצים מקומיים.

בשנת 1981 היה חבר בלהקת ההבי מטאל "מרסיפול פייט" לזמן קצר, לפני שהחליט לעבור ללוס אנג'לס במטרה לפתח את הקריירה המוזיקלית שלו.

### 1983-1985: L.A. Guns
להקת L.A. Guns הוקמה בשנת 1983 על ידי טרייסי גאנז ורוב גרדנר. ההרכב המקורי של הלהקה כלל את בייך כבסיסט, גאנז כגיטריסט, גרנדר כמתופף ומייקל ג'אגוז כסולן. שנה לאחר מכן, ההרכב הקליט מיני אלבום אחד בשם "Collector's Edition No. 1" (שיצא לאור בשנת 1985). זמן קצר לאחר מכן, עזב ג'אגוז את הלהקה בגלל מעצרו שהתרחש עקב קטטה בבר. את תפקידו תפס סולן להקת "Rapidfire" לשעבר והסולן הנוכחי של להקת "Hollywood Rose" ביל ביילי, אשר עזב לאחר שבועיים עקב סיום מעצרו של הסולן הקודם. באותם שבועיים, הספיק ביילי להשתתף בחמש הופעות של הלהקה. בשנת 1985 הוחלף בייך במיק קריפס.

### 1985: Guns N' Roses

במרץ 1985 התאחדו להקות L.A. Guns ו-Hollywood Rose ללהקה אחת, ואלה בחרו את השם Guns N' Roses, הלחם של שמות הלהקות המקוריות. ההרכב כלל את ביילי (שבאותה תקופה שינה את שמו לאקסל רוז), גאנס, בייך, גרדנר והגיטריסט איזי סטראדלין. לאחר שתי חזרות בלבד, פוטר בייך מהלהקה, וזה הוחלף על ידי דאף מק'אגן. לא עבר זמן רב ושאר חברי L.A. Guns המקוריים נטשו את הלהקה.

### מותו
בייך מת ב-16 באוקטובר 1991 לאחר שטבע באגם סנקט יורגנ'ס בקופנהגן. משפחתו האמינה כי נכנס לדיכאון לאחר שפוטר מהלהקה, ובעקבות זאת הדרדר לשימוש בסמים ואלכוהול לפני שחזר לדנמרק שלוש שנים אחר כך. קיימות טענות המציעות כי הופעת להקת Guns N' Roses בקופנהגן, אשר התקיימה חודשיים לפני כן, השפיעה על מצבו הנפשי אף יותר. בניתוח הגופה, נמצאו הרואין ואלכוהול בדמו. המנתחים הסיקו כי נפטר כתוצאה ממנת יתר, אך משפחתו סבורה כי הטביעה הייתה ניסיון התאבדות.

## דיסקוגרפיה
### אלבומי אולפן
* *Rock 'N'alle Roll* (1979)

### מיני אלבומים
* *Collector's Edition No. 1* (1985)

## קישורים חיצוניים

קטגוריה:חברי להקת Guns N' Roses
קטגוריה:הרוגי טביעה
קטגוריה:מוזיקאים דנים
קטגוריה:דנים שנולדו ב-1955
קטגוריה:נפטרים ב-1991
Let It Roll – Live In Germany

***Let It Roll – Live In Germany*** הוא סרט ההופעה השני של הסופרגרופ האמריקאי "ולווט ריבולבר". הסרט יצא לאור בשנת 2012, אך ההופעה עצמה הוקלטה ארבע שנים לפני כן במסגרת סיבוב ההופעות "Rock N' Roll As It Should Be Tour".

הסרט מכיל שירים מקוריים של הלהקה ושירים של להקות העבר של ארבעה מחברי הלהקה: סקוט וילנד (היה חבר בלהקת Stone Tmple Pilots בשנים 1989–2003, 2008-2013), סלאש (חבר בלהקת Guns N' Roses בשנים 1985–1996, 2016-הווה), דאף מק'אגן (חבר בלהקת Guns N' Roses בשנים 1985–1997, 2014, 2016-הווה) ומאט סורום (היה חבר בלהקת Guns N' Roses בשנים 1990-1997).

בניגוד להופעה המקורית, השיר "Sucker Train Blues" צונזר ולא מופיע בסרט.

## רשימת רצועות

## משתתפים
* סקוט וילנד - שירה מובילה
* סלאש - גיטרה מובילה
* דאף מק'אגן - גיטרת בס ושירה מלווה
* מאט סורום - תופים, כלי הקשה ושירה מלווה
* דייב קושניר - גיטרת קצב

## הערות שוליים

קטגוריה:אלבומי וידאו באנגלית
אדריאן טודמן

**אדריאן רג'ינה טודמן** (באנגלית: **Adrianne Regina Todman**; נולדה ב-1970) היא פקידת ממשל אמריקאית שכיהנה כסגנית מזכירת השיכון והפיתוח העירוני של ארצות הברית בממשל ביידן בין השנים 2021–2025. ממרץ 2024 ועד ינואר 2025 הייתה ממלאת מקום מזכירת השיכון והפיתוח העירוני, בעקבות התפטרותה של המזכירה מרשה פאדג'.

## ביוגרפיה
טודמן נולדה וגדלה באיי הבתולה של ארצות הברית. בשנת 1991 השלימה את לימודיה הגבוהים במכללת סמית'.

בראשית דרכה עבדה כעוזרת פרלמנטרית אצל הנציג של איי הבתולה בבית הנבחרים של ארצות הברית רון דה לוגו . מאוחר יותר הצטרפה למחלקת השיכון והפיתוח העירוני של ארצות הברית, שם עבדה כעוזרת לענייני מדיניות במשרד השיכון הציבורי והאינדיאני ובלשכת מנהל המשרד. מאוחר יותר עבדה טודמן כמנכ"לית רשות הדיור של מחוז קולומביה. בשנת 2017 היא נבחרה למנכ"לית האגודה הלאומית לפקידי שיכון ופיתוח מחדש.

ב-10 ביוני 2021 אישר הסנאט של ארצות הברית פה אחד את מינויה של טודמן לסגנית מזכירת השיכון והפיתוח העירוני של ארצות הברית. ב-14 ביוני אותה שנה הושבעה לתפקידה בידי המזכירה מרשה פאדג'.

בעקבות התפטרותה של פאדג' מהקבינט של ארצות הברית במרץ 2024, החלה טודמן למלא את מקומה דה פקטו עד למינוי קבוע של מזכיר חדש למחלקה. כהונתה תמה עם השבעתו השנייה של דונלד טראמפ לנשיאות ארצות הברית ב-20 בינואר 2025.

## קישורים חיצוניים

## הערות שוליים

קטגוריה:בוגרות מכללת סמית'
קטגוריה:אפרו-אמריקאים חברי הקבינט של ארצות הברית
קטגוריה:מזכירות השיכון והפיתוח העירוני של ארצות הברית
קטגוריה:מזכירי השיכון והפיתוח העירוני של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:אמריקאיות שנולדו ב-1970
קטגוריה:אמריקאים שנולדו ב-1970